tartuNLP/wikipedia-smugri-20251201 huggingface dataset:
Operaatio Hämähäkinverkko

Operaatio Hämähäkinverkko () oli Ukrainan turvallisuuspalvelu SBU:n suunnittelema, 1. kesäkuuta 2025 toteutettu drooni-iskujen sarja Venäjän selustaan. Ukraina iski kauko-ohjattavilla drooneilla viidelle sotilaslentokentälle, jotka sijaitsevat Murmanskin, Rjazanin, Ivanovon, Irkutskin ja Amurin alueilla. Operaation tarkoituksena oli tuhota Venäjän selustassa olevia pommikoneita. Presidentti Volodymyr Zelenskyin mukaan operaatiota valmisteltiin yli puolitoista vuotta ja iskuissa käytettiin yhteensä 117 droonia.
Ukrainan turvallisuuspalvelun mukaan se onnistui vahingoittamaan 41:tä venäläistä lentokonetta (A-50, Tu-95, Tu-22M3, Tu-160) Belajan, Djagilevon, Ivanovo-Severnyin ja Olenjan lentotukikohdissa.
Veikko Kamunen

Veikko Kari Kullervo Kamunen (s. 30. lokakuuta 1945 Helsinki) on suomalainen teollinen muotoilija ja emeritusprofessori.
Veikko Kamunen syntyi rakennusmestari Yrjö Kamusen ja Martta Rajaniemen perheeseen. Hänen puolisonsa 1970–1984 oli arkkitehti Hilkka Kuusinen, Anne Tainion kanssa hän avioitui 1985. Kamunen tuli ylioppilaaksi 1964 ja valmistui teolliseksi muotoilijaksi Taideteollisesta oppilaitoksesta 1970. Master of Arts -tutkinnon hän suoritti 1973 Royal College of Art -oppilaitoksessa Lontoossa.
Kamunen oli toimitusjohtaja muotoilutoimistoissa SR Design Oy 1973–1985 ja Form Center Oy 1980–1982. Hän toimi Taideteollisen korkeakoulun yliopettajana 1978–1985 ja oli Lapin yliopiston erikoissuunnittelija 1986–1989 ja 1991–1994 ja teollisen muotoilun professori vuodesta 1996. Kamunen toimi myös Lapin yliopiston taiteiden tiedekunnan dekaanina ja oli Oulun yliopiston teollisen muotoilun professori 1990. Hänellä on lisäksi ollut useita asiantuntija- ja luottamustehtäviä.
Kreikan perustuslaki

Kreikan perustuslaki () on Kreikan valtion peruskirja, jonka viides tarkistava kansalliskokous hyväksyi 11. kesäkuuta 1975. 
Kreikan perustuslaki korostaa parlamentaarista demokratiaa, kansanvaltaisuutta ja yksilön oikeuksia. Se turvaa kansalaisten tasa-arvon, vapaudet ja sosiaaliset oikeudet samalla kun se määrittelee selkeän vallanjaon lainsäädäntö-, toimeenpano- ja tuomiovallan välille. Perustuslaki heijastaa Kreikan sitoutumista oikeusvaltioon, kansainväliseen yhteistyöhön ja kulttuuriseen perintöön, erityisesti ortodoksisen kirkon rooliin. Kreikan parlamentti on muuttanut perustuslakia vuosina 1986, 2001 ja 2008. Kreikan perustuslaki sisältää keskeiset säännökset valtion rakenteesta, vallankäytöstä viranomaisten toimesta sekä luettelon ihmisoikeuksista.
Rakenne.
Kreikan perustuslaki koostuu neljästä osasta ja 120 artiklasta:
Valtiomuoto ja perusperiaatteet.
Kreikka on suvereeni demokratia, jossa on parlamentaarinen järjestelmä ja vallan kolmijako: lainsäädäntö-, toimeenpano- ja tuomiovalta. Kansalaiset käyttävät valtaansa yleisillä vaaleilla. Presidentti on valtionpäämies. Virallinen kieli on kreikka.
Kansainväliset velvoitteet.
Kreikka tunnustaa kansainvälisen oikeuden yleisesti hyväksytyt säännöt, jotka sitovat myös kansallista lainsäädäntöä. Kansainväliset sopimukset tulevat voimaan ratifiointilain kautta ja ovat ensisijaisia kansalliseen lakiin nähden.
Perusoikeudet ja valtion ohjaavat periaatteet.
Perustuslaki turvaa laajan valikoiman kansalaisoikeuksia, kuten:
Sosiaalioikeudet.
Perustuslaki velvoittaa valtiota huolehtimaan kansalaisten terveydestä ja erityisryhmien (nuoret, vanhukset, vammaiset, vähävaraiset) suojelusta. Ruokaan ja veteen ei ole nimenomaista oikeutta.
Luonto ja luonnonvarat.
Ympäristön ja kulttuuriperinnön suojelu on valtion velvollisuus. Metsien ja muiden luonnonvarojen käyttöä säätelevät erityislait. Luonnonvarojen, kuten mineraalien ja vesivarojen omistus ja hallinta on lailla säänneltyä.
Maa- ja maatalousasiat.
Valtio voi säädellä maa-alueiden käyttöä yleisen edun vuoksi, muun muassa viljelyn tehostamiseksi ja maatalousalueiden uudelleenjärjestämiseksi.
Ugandan Valioliiga

Ugandan Valioliiga on Ugandan jalkapallon korkein sarjataso. Sarjassa pelaa 16 joukkuetta.
Merikeskus (Helsinki)

Merikeskus on Helsingin Länsisatamaan suunniteltu uusi matkustajaterminaali, jonka odotetaan valmistuvan vuonna 2029. Sen on tarkoitus korvata vuonna 1941 rakennettu Länsiterminaali 1, joka purettiin vuoden 2025 aikana. Terminaalitoiminnan lisäksi Merikeskukseen suunnitellaan tapahtumatiloja ja ravintoloita. Helsingin kaupunki on kuvaillut rakennuksesta tulevan ”jätkäsaarelaisten olohuone”.
Terminaalin alle on tarkoitus sijoittaa sekä 600 auton pysäköintitilat että Jätkäsaaren satamatunnelin itäinen suuaukko; Länsiväylälle asti ulottuvaan tunneliin on määrä ohjata niin sataman kuorma- kuin henkilöautoliikennekin. Merikeskuksen ja tunnelin lisäksi Länsisatamaan toteutetaan 2020-luvulla myös muita uudistuksia, kun laitureita uusitaan ja satama-aluetta laajennetaan meritäytöillä. Uuden infrastruktuurin arvioidaan olevan valmis vuoteen 2032 mennessä, jolloin koko Helsingin ja Tallinnan välinen matkustaja-autolauttaliikenne on tarkoitus keskittää Länsisatamaan. Uudistuksen myötä iso osa Eteläsatamasta Olympiaterminaalin ja Kauppatorin välisellä alueella voitaisiin vapauttaa satamatoiminnoista ja osoittaa uusille rakennuksille.
Rakentaminen.
Purettavan Länsiterminaali 1:n tiiliä on tarkoitus hyödyntää Merikeskuksen seinärakenteissa. Uusioraaka-aineina hyödynnetään myös terminaalin vanhat teräsrakenteet ja lasi.
Lähteet.
Ligue 1 (Senegal)

Ligue 1 on Senegalin jalkapallon korkein sarjataso. Sarjassa pelaa 16 joukkuetta.
Zimbabwen Valioliiga

Zimbabwen Valioliiga on Zimbabwen jalkapallon korkein sarjataso. Sarjassa pelaa 18 joukkuetta.
Historia.
Vuonna 1941 Bulawayossa toimi paikallinen jalkapalloseurojen liiga, johon kuului 16 joukkuetta. Mukana olivat muun muassa Matabeleland Highlanders, Mashonaland Club, Northern Rhodesia Club, United Africans Club ja Homesweepers Club of Western Commonage. Liigan kausi kesti yhdeksän kuukautta.
Vuonna 1961 järjestettiin Rhodesian ja Nyasalandin liigamestaruuskilpailut, jotka käsittivät nykyisten Malawin, Sambian ja Zimbabwen alueet. Kilpailut keskeytettiin kuitenkin ennen loppuunsaattamista.
Togon mestaruussarja

Togon mestaruussarja on Togon jalkapallon korkein sarjataso. Sarjassa pelaa 14 joukkuetta.
Historia.
Jalkapalloa pelattiin eurooppalaisten toimesta silloisessa pääkaupungissa Baguidassa ja Loméssa vuosina 1884–1897, kun maa oli Saksan siirtomaa. Jalkapallon organisaatioita ei ollut ennen kuin ensimmäiset seurat perustettiin rannikkoalueille englantilaisten kauppiaiden toimesta Ranskan hallinnon aikana, ensimmäisen maailmansodan jälkeen. Jalkapallo tuli todella suosituksi 1930-luvulla.
Karamalmi

Karamalmi () on osa-alue Espoon Kilon kaupunginosassa. Valtaosin teollisuus- ja yritysalueena toimiva Karamalmi sijaitsee Kilon länsiosassa Rantaradan pohjoispuolella ja Turuntien eteläpuolella.
Karamalmilla on vuosikymmeniä toiminut monia Nokian tuotantolaitoksia ja muita yksiköitä, muun muassa 1980-luvulla MikroMikko-tietokoneita valmistanut tehdas ja nykyisin myös yhtiön pääkonttori osoitteessa Karakaari 7. Vuodesta 2019 Karamalmilla on toiminut myös Metropolia-ammattikorkeakoulun kampus, jossa noin 2 500 nuorta opiskelee muun muassa tieto- ja viestintätekniikkaa ja tuotantotaloutta.. Leppävaaran lukio on vuodesta 2020 toiminut samoissa tiloissa Metropolian kanssa. Karamalmilla on 1950-luvulta alkaen toiminut myös ruotsinkielinen peruskoulu Karamalmens skola.
Karamalmin eteläosassa Karapellossa Rantaradan lähellä on 1960-luvulta asti toiminut teknistä tukkukauppaa harjoittava Algol Oy. Sitäkin aiemmin tuolla alueella sijaitsi punasavesta muun muassa kukkaruukkuja tehnyt Kera Oy, joka on antanut nimensä Karamalmin eteläpuolella sijaitsevalle Keran osa-alueelle ja Keran rautatieasemalle.
Jugarem a estimar-nos

Jugarem a estimar-nos () on andorralaisen laulajan Marta Rouren musiikkikappale hänen ensimmäiseltä studioalbumiltaan "Nua". Kappale myös edusti Andorraa vuoden 2004 Eurovision laulukilpailussa Istanbulissa, jolloin maa osallistui kilpailuun ensimmäistä kertaa. Laulun on säveltänyt ja sanoittanut Jofre Bardagí.
Kappale valittiin Andorran euroviisuedustuskappaleeksi "12 Punts" nimisen julkisen karsinnan kautta. Karsinnan finaali järjestettiin 15. maaliskuuta 2004.
"Jugarem a estimar-nos" on ensimmäinen katalaanin kielellä laulettu edustuskappale Eurovision laulukilpailussa.
Eurovision laulukilpailussa.
Uutena maana Andorran tuli kilpailla 12. toukokuuta 2004 järjestetyssä semifinaalissa, jossa kymmenen parhaiten sijoittuvaa laulua pääsisi jatkoon. Andorran edustuskappale "Jugarem a estimar-nos" arvottiin esiintymään semifinaalin kuudentena, Israelin edustuskappaleen "Leha'amin" jälkeen ja ennen Portugalin kappaletta "Foi magia". Roure esitti kappaleensa neljän taustatanssijan kanssa, joista kaksi myös lauloivat taustoja. Lavalla olivat Rouren lisäksi José Cruz, Jaume Morató, Belinda Sánchez Leal ja Puri Granados.
Semifinaalin lopuksi Andorraa ei mainittu kymmenen jatkoon menevän maan joukossa, joten "Jugarem a estimar-nos" karsiutui 15. toukokuuta pidetystä laulukilpailun finaalista. Semifinaalissa kappale sijoittui kahdenkymmenenkahden kilpailijan joukossa 18. sijalle saatuaan 12 pistettä, kaikki Espanjalta.
Tansanian Valioliiga

Tansanian Valioliiga on Tansanian jalkapallon korkein sarjataso. Sarjassa pelaa 16 joukkuetta.
Etelä-Sudanin Valioliiga

Etelä-Sudanin Valioliiga on Etelä-Sudanin jalkapallon korkein sarjataso. Sarjassa pelaa 14 joukkuetta.
Guinea-Bissaun mestaruussarja

Guinea-Bissaun mestaruussarja on Guinea-Bissauin jalkapallon korkein sarjataso. Sarjassa pelaa 16 joukkuetta.
Mestis-kausi 2025–2026

Mestis-kausi 2025–2026 on jääkiekon Mestiksen 26. kausi. Täksi kaudeksi sarjaan nousee Suomi-sarjasta Nokian Pyry. Pyrylle myönnettiin Mestislisenssi kaudelle 2025–2026, kun viime kaudella Mestiksessä pelannut Kajaanin Hokki meni konkurssiin maaliskuussa 2025. 
Marraskuussa 2025 SM-liigan yhtiökokous päätti Liigan tulevasta sarjajärjestelmästä. Ensi kaudella on luvassa 18 joukkueen siirtymäkausi. Liigalisenssiä (kaudelle 2026–27) voivat hakea Mestiksen hallitseva mestari (kaudelta 2024–25) ja Mestiksen tuleva mestari (kaudelta 2025–26). Jos mestaruuden voittaa sama, lisenssiä voi hakea toinen finaalijoukkue.
Runkosarja.
Maalivahtien torjuntapörssi.
Maalivahti listataan, jos hän on pelannut vähintään 1/3 joukkueensa otteluista kauden aikana.
Pudotuspelit.
Runkosarjan kahdeksan parasta joukkuetta etenivät pudotuspeleihin. Puolivälierät pelattiin paras viidestä -menetelmällä, välierät ja loppuottelut paras seitsemästä -menetelmällä sekä pronssiottelu yksittäisenä otteluna. Mestaruuden voittaja tai toinen finaalijoukkue voi hakea Liigalisenssiä (kaudelle 2026–27).
Tullipaviljonki

Tullipaviljonki oli Helsingin Eteläsatamassa sijainnut Gustaf Nyströmin suunnittelema puinen rakennus. Se valmistui keväällä 1886 varastoksi, johon pian lisättiin kaksi huonetta odotustiloiksi höyrylaivamatkustajille. Sitä on kutsuttu Helsingin sataman ensimmäiseksi matkustajaterminaaliksi. Rakennus sijaitsi Vanhan kauppahallin (1899) viereisellä Pakkahuoneenlaiturilla Vironaltaan eteläpäädyssä, joka tunnetaan myös Pakkahuoneentorina. 
Paviljonkia käytettiin myös ulkomaille suuntautuvan matkustajaliikenteen terminaalina, ja ruotsiksi rakennus tunnettiin nimellä "Visitationspaviljong". Alati kasvavan matkustajaliikenteen tarpeisiin Tullipaviljonki oli äärimmäisen ahdas, ja samassa rakennuksessa joutuivat tilanpuutteesta huolimatta työskentelemään myös tullivirkailijat. Suunnitelmia matkustajatilojen lisäämiseksi tehtiin jo 1890-luvulla, mutta uusi rakennus olisi tuolloin tullut liian kalliiksi. Uuden matkustajatullipaviljongin piirustukset hyväksyttiin kaupunginvaltuustossa vuonna 1939, mutta toinen maailmansota lykkäsi rakentamista. Matkustajaterminaali Olympiaterminaali valmistui vasta vuonna 1952 Helsingin kesäolympialaisia varten. Tullipaviljonki purettiin seuraavana vuonna.
Gustaf Nyström suunnitteli myös Lyypekinlaiturin puisen tavarakatoksen, joka rakennettiin vuonna 1883. Se tuhoutui tulipalossa toukokuussa 1915 mutta rakennettiin vielä saman vuoden aikana kutakuinkin entiselleen.
Aiheesta muualla.
Keski-Afrikan tasavallan mestaruussarja

Keski-Afrikan tasavallan mestaruussarja on Keski-Afrikan tasvallan jalkapallon korkein sarjataso. Sarjassa pelaa 12 joukkuetta.
Andri Guðjohnsen

Andri Lucas Guðjohnsen (s. 29. tammikuuta 2002 Lontoo, Englanti) on englantilaissyntyinen islantilainen jalkapalloilija, joka pelaa keskushyökkääjän pelipaikalla. Hän edustaa Englannin toisella sarjatasolla Mestaruussarjassa pelaavaa Blackburn Roversia ja Islannin maajoukkuetta.
Andri pelasi uransa alussa Espanjassa muun muassa FC Barcelonan, Espanyolin ja Real Madridin nuoriso sekä -akatemiajoukkueissa. Vuodet 2022–2024 hän edusti ruotsalaista Norrköpingiä ja vieraili välissä yhden kauden lainasiirrolla norjalaisessa Lyngbyssä. Hän siirtyi kesällä 2024 uudestaan norjalaisseuraan, mutta jatkoi nopeasti Belgian pääsarjaseura Gentiin.Gentissä hän pelasi yhden kokonaisen kauden, ja kauden 2025-2026 alussa hän siirtyi nykyiseen joukkueeseensa Blackburniin.
Andri on edustanut Islannin alle 16-, alle 17-, alle 18-, alle 19- ja alle 21-vuotiaiden maajoukkueita. Ammattilaisjoukkueeseen hän liittyi syyskuussa 2021 ja on pelannut siinä lokakuuhun 2025 mennessä 37 ottelua, joissa hän on tehnyt kymmenen maalia.
Andri on jalkapalloilija Eiður Guðjohnsenin poika.
Abantidas

Abantidas (; 200-luku eaa.) oli antiikin kreikkalainen, joka oli kotoisin Sikyonista. Hän oli Paseaan poika, ja nousi Sikyonin tyranniksi murhattuaan Kleiniaan, Aratoksen isän, vuonna 264 eaa. Aratos, joka oli tuolloin vain seitsemänvuotias, välttyi täpärästi kuolemalta. Abantidas piti kirjallisuudesta ja oli tottunut osallistumaan Deiniaan ja dialektikko Aristoteleen filosofisiin keskusteluihin Sikyonin agoralla. Eräällä tällaisella kerralla he murhasivat hänet. Abantidasta seurasi tyrannina hänen isänsä, jonka Nikokles surmasi.
Antifon

Antifon (; ) voi viitata seuraaviin antiikin kreikkalaisiin henkilöihin:
Dositheos Pelusionlainen

Dositheos Pelusionlainen (, ; 200/100-luku eaa.) oli antiikin kreikkalainen tähtitieteilijä, joka oli kotoisin Pelusionista Egyptistä. Hän oli Konon Samoslaisen oppilas ja Arkhimedeen ystävä. Arkhimedes omisti Dositheokselle useita teoksistaan. Dositheoksen tiedetään tehneen ainakin huomioita kiintotähtien näkymisen ajankohdista ja sään merkeistä.
Dositheos

Dositheos (, ) voi viitata seuraaviin henkilöihin:
Ísak Þorvaldsson

Ísak Snær Þorvaldsson (s. 1. toukokuuta 2001 Mosfellsbær) on islantilainen jalkapalloilija, joka pelaa keskushyökkääjän pelipaikalla. Hän edustaa Norjan pääsarjassa Eliteserienissä pelaavaa Rosenborgia ja Islannin maajoukkuetta.
Ísak on voittanut kahdesti Islannin pääsarjamestaruuden Breiðablikin joukkueessa, jota hän edusti ensin vuoden 2022 ja myöhemmin lainasiirrolla vuoden 2024. Ísak on edutanut Islannin miesten ammattilaisjoukkueen lisäksi alle 16-, alle 17-, alle 18-, alle 19- ja alle 21-vuotiaiden maajoukkueita. Ammattilaisten riveissä hän on kerännyt kesäkuuhun 2025 mennessä nimiinsä kuusi ottelua, joissa hän on sijoittanut yhden maalin.
Hermias Atarneuslainen

Hermias Atarneuslainen (, joskus myös "Hermeias", ; k. n. 341 eaa.) oli antiikin kreikkalainen Atarneuksen ja Assoksen kaupunkien tyranni tai dynasti, joka muistetaan Aristoteleen ystävänä, suojelijana ja appena.
Elämä.
Hermiaan sanotaan olleen eunukki ja aloittaneen elämänsä orjana. Hän näyttää jo varhain nousseen luottamukselliseen asemaan Atarneuksen ja Assoksen hallitsijan Eubuloksen palveluksessa. Tämä oli noussut pankkiirin asemasta näiden kaupunkien johtoon.
Jos Strabonin väite, että Hermias palasi Ateenaan ja osallistui siellä sekä Platonin että Aristoteleen luennoille, pitää paikkansa, hän oli ilmeisesti tuohon mennessä saavuttanut vapautensa, vaikka pysyikin edelleen Eubuloksen palveluksessa. Eubulos pysyi vallassa kuolemaansa asti, ilmeisesti uhmaten Persian auktoriteettia. Hermias näyttää pääseen valtaan hänen jälkeensä ilman vastustusta. Valtaannousun tarkkaa aikaa ei tiedetä.
Ei myöskään tiedetä, kuinka kauan Hermias oli ollut vallassa, kun hän kutsui Aristoteleen ja Ksenokrateen pieneen hoviinsa noin vuonna 347 eaa. Hermias oli edeltäjänsä Eubuloksen tavoin yrittänyt vapauttaa Vähän-Aasian kreikkalaiset persialaisten vallasta. Näin Aristoteleen tulolla saattoi olla myös poliittinen tarkoitusperä, sillä Hermias on saattanut tavoitella paitsi Aristoteleen neuvoja myös tämän kautta suhteita Makedonian Filippos II:een edistääkseen omia suunnitelmiaan. Aristoteles viipyi Hermiaan luona pitkään ja tunsi selvästi lämmintä kiintymystä häntä kohtaan.
Muista tapahtumista Hermiaan vallan aikana emme tiedä mitään. Hän näyttää kuitenkin pysyneen vallassa pienessä valtiossaan ja itsenäisenä Persiasta vuoteen 345 eaa. saakka. Tuolloin kreikkalainen sotapäällikkö Mentor, jonka Persian kuningas Artakserkses III oli lähettänyt ottamaan komennon Vähässä-Aasiassa, houkutteli hänet tapaamiseen lupaamalla turvallisen matkanteon. Lupauksensa vastaisesti hän kuitenkin otti Hermiaan kiinni ja vangitsi hänet. Käytettyään Hermiaan sinettiä pakottaakseen tämän kaupunkeihin jääneet käskynhaltijat alistumaan, Mentor lähetti hänet vankina Artakserkseen hoviin, jossa hänet pian sen jälkeen surmattiin.
Hermiaan kuoleman jälkeen Aristoteles meni naimisiin ystävänsä ja hyväntekijänsä veljentyttären – tai muiden kertomusten mukaan adoptoidun tyttären – Pythiaan kanssa. He pakenivat persialaisia Mytileneen. Aristoteles osoitti kunnioitusta ystävänsä muistoa kohtaan pystyttämällä hänelle patsaan Delfoihin sekä ylistämällä häntä Hyveelle osoitetussa oodissa tai hymnissä, jonka Diogenes Laertios on säilyttänyt. Aristotelesta syytettiin myöhemmin siitä, että hän oli kirjoittanut Hermiaalle paiaanin kuin jumalalle.
Hermiaan nimestä esiintyy myös muotoa "Hermeias". Georgios Khoiroboskoksen todistuksen mukaan Aristoteles itse käytti muotoa "Hermias".
Jacob Wilhelm Lybeck

Jacob Wilhelm Lybeck (2. maaliskuuta 1859 Närpiö – 2. kesäkuuta 1930 Helsinki) oli suomalainen merenkulkuneuvos ja kommodori.
Lybeck kävi alkeiskoulun Turussa ja lähti sitten merille 1873. Hän suoritti perämiehentutkinnon 1881 sekä merikapteenin ja laivanpäällikön tutkinnot 1885, minkä jälkeen hän oli ensimmäisenä perämiehenä höyrylaiva Uleåborgissa. Lybeck meni 1886 luotsilaitoksen palvelukseen ja oli ensin höyrylaiva Taipaleluodon, sitten höyrylaivojen Valvojan ja Sekstantin päällikkönä. Viipurin luotsipiirin piiripäällikön virkaa Lybeck hoiti väliaikaisesti 1899–1900 ja vakinaisesti 1901–1912. Hän erosi 1912 silloin venäläistetyn luotsilaitoksen palveluksesta ja siirtyi monopoliyhtiön johtajaksi Loviisaan. 
Suomen itsenäistyttyä Lybeck nimitettiin Merikarttalaitoksen päälliköksi 1918 ja merenkulkuneuvokseksi 1919, jolloin hänet myös ylennettiin everstiluutnantiksi. Merenkulkuhallituksen luotsi- ja majakkalaitoksen päällikkönä Lybeck oli 1919–1922, jolloin hän täysin palvelleena erosi tästä virasta kommodorina. Kommodoori Lybeck tuli vuonna 1923 silloin perustetun suojeluskunnan moottorivenelaivueen päälliköksi. Lybeck oli myös jäsenenä siinä komiteassa, jonka tehtävänä oli uudelleen järjestää Suomen merenkulkulaitos.
Myron Sikyonlainen

Myron Sikyonlainen (, ; 600-luku eaa.) oli antiikin kreikkalainen Sikyonin tyranni. Hän oli Aristonymoksen isä ja Kleistheneen isoisä.
Myron saavutti voiton Olympian kisojen nelivaljakkoajoissa 33. olympiadin kisoissa eli 648 eaa. Tämän voiton muistoksi hän pystytti Olympiaan Sikyonlaisten aarrekammion, joka koostui kahdesta kammiosta, jotka oli vuorattu messinkilevyillä.
Myronia seurasi tyrannina hänen pojanpoikansa Kleisthenes, vaikkakin hän kohtasi todennäköisesti tuolloin jonkin verran vastustusta.
Kostjantyn Simtšuk

Kostjantyn Simtšuk (; s. 26. helmikuuta 1974 Kiova, Ukrainan SNT, Neuvostoliitto) on ukrainalainen aktiiviuransa lopettanut jääkiekkoilija, pelipaikaltaan maalivahti.
Ura.
Simtšuk aloitti pääsarjauransa Venäjän sarjassa pelanneen Sokil Kiovan joukkueessa kaudella 1993–1994. Sitä ennen hän oli pelannut Kiovan kakkosjoukkueessa Neuvostoliiton ja Venäjän 2. ja 3. sarjatasoilla. Kaudeksi 1995–1996 Sokil Kiova siirtyi uuteen Itä-Euroopan liigaan ja Simtšuk pelasi joukkueessa 12 ottelua ja lisäksi kolme ottelua Venäjän liigassa ja yhden ottelun lainalla Neftehimik Nižnekamskin joukkueessa. Kaudelle 1997–1998 Simtšuk suuntasi pelaamaan Pohjois-Amerikkaan, jossa pelipaikka löytyi WCHL- ja IHL-sarjoista. Pohjois-Amerikan kiertue kesti aina kevääseen 2001 asti, jonka jälkeen oli edessä paluu Eurooppaan. Kauden 2001–2002 Simtšuk pelasi Moskovan Spartakin joukkueessa, josta hän vaihtoi yhden kauden jälkeen Salavat Julajevin joukkueeseen. Kahden Salavatissa pelatun vuoden jälkeen hän siirtyi Sibir Novosibirskin joukkueeseen ja sieltä vielä ennen kauden päättymistä Metallurg Magnitogorskin joukkueeseen. Kausi 2006–2007 kului Moskovan alueella, joukkueina HK MVD ja TsSKA Moskova. Sen jälkeen Simtšuk siirtyi takaisin Spartakin joukkueeseen yhden kauden ajaksi. Seuraavalle kaudelle hän palasi Novosibirskiin pelaamaan vastaperustettuun KHL-liigaan. 13 KHL-pelin lisäksi hän pelasi viisi ottelua seuran kakkosjoukkueessa toisen sarjatason VHL-liigassa. Kaudelle 2009–2010 Simtšuk palasi Venäjältä Sokil Kiovan joukkueeseen, joka pelasi tuolloin Valko-Venäjän sarjassa. Uransa viimeisen kauden 2012–2013 Simtšuk pelasi Sokilissa Ukrainan liigaa.
Maajoukkue.
Simtšuk debytoi Ukrainan U20-maajoukkueessa nuorten C-sarjan maailmanmestaruusturnauksessa 1992. Seuraavaksi kaudeksi joukkue selvitti tiensä B-sarjaan ja Simtšuk jatkoi joukkueen maalivahtina. Aikuisten maajoukkueeseen Simtšuk pääsi vuoden 1996 C-sarjan maailmanmestaruuskisoihin toisena maalivahtina. Pelaamaan hän pääsi yhdessä ottelussa Ihor Karpenkon ollessa pääasiallisesti pelaava maalivahti. Pohjois-Amerikan vuosinaan Simtšuk ei maajoukkueessa esiintynyt, mutta palasi joukkueeseen olympiakarsintaturnauksessa 2001 ja saman vuoden maailmanmestaruuskilpailuihin.
Viimeiset maaottelunsa Simtšuk pelasi divisioona 1:n maailmanmestaruusturnauksessa keväällä 2011.
Nikokles Sikyonlainen

Nikokles Sikyonlainen (, ) oli antiikin kreikkalainen, joka oli kotoisin Sikyonista. Hän nousi kaupunkinsa tyranniksi vuonna 251 eaa. murhaamalla Paseaan, joka oli seurannut tyrannina poikaansa Abantidasta.
Nikokles oli hallinnut vain neljä kuukautta, jona aikana hän oli jo ajanut maanpakoon kahdeksankymmentä kansalaista, kun sikyonlaisten maanpakolaisten ryhmä sai vallattua yöaikaan kaupungin akropoliin, joka oli vain vähän aikaisemmin täpärästi välttynyt joutumasta aitolialaisten käsiin. Valtaajia johti nuori Aratos. Tyrannin palatsi sytytettiin tuleen, mutta Nikokles itse pakeni maanalaista käytävää pitkin ja pakeni kaupungista. Hänen myöhemmistä vaiheistaan ei tiedetä mitään.
Nikokles

Nikokles (, ) voi viitata seuraaviin antiikin kreikkalaisiin henkilöihin:
Paseas Sikyonlainen

Paseas Sikyonlainen (; k. 251 eaa.) oli antiikin kreikkalainen, joka oli kotoisin Sikyonista. Hän oli kaupungin tyranniksi nousseen Abantidaan isä. Abantidaan murhan jälkeen hän otti tilanteen kaupungissa haltuunsa ja ryhtyi itse tyranniksi. Hänet surmasi Nikokles, joka nousi seuraavaksi tyranniksi.
Aron Bjarnason

Aron Bjarnason (s. 14. lokakuuta 1995) on islantilainen jalkapalloilija, joka pelaa vasemman laitahyökkääjän pelipaikalla. Hän edustaa maan pääsarjassa Úrvalsdeildissa pelaavaa Breiðablikia ja Islannin maajoukkuetta.
Aron on voittanut urallaan kahdesti maansa pääsarjamestaruuden; ensin kaudella 2019–2020 Valur Reykjavíkin joukkueessa ja myöhemmin 2023–2024 nykyisessä joukkueessaan Breiðablikissa. Lisäksi hän voitti Framin joukkueessa kaudella 2012–2013 Islannin cupin. Ennen aikuisten maajoukkuetta Aron edusti Islannin alle 19-vuotiaiden joukkuetta. A-maajoukkueessa hän on pelannut kesäkuuhun 2025 mennessä yhden ottelun.
Rhianos

Rhianos (, ; 200-luku eaa.) oli antiikin kreikkalainen runoilija ja grammaatikko, joka oli kotoisin Kreetalta ja toimi Aleksandriassa. Hän kirjoitti eeppistä ja epigrammirunoutta.
Elämä.
Rhianos ajoitetaan 200-luvun eaa. jälkipuoliskolle. "Sudan" mukaan hän oli kotoisin Benestä, tai joidenkin mukaan Keraiasta; kumpaakaan näistä Kreetan kaupungeista ei tunneta. Toiset taas esittivät Rhianoksen olleen kotoisin Ithomesta Messeniasta, mikä on helppo selittää olettamuksella, että Rhianos vietti jonkin aikaa Ithomessa kerätessään materiaalia messenialaissotia käsittelevää runoaan varten.
Rhianos oli "Sudan" mukaan aluksi orja ja palaistran vartija; mutta myöhemmin, saatuaan opetusta, hänestä tuli grammaatikko. "Sudan" lausunto, jonka mukaan hän oli Eratostheneen aikalainen, ei ainoastaan osoita hänen elinaikaansa, vaan saattaa viitata myös siihen, että hän oli Aleksandriassa henkilökohtaisessa ja kirjallisessa yhteydessä Eratostheneehen. Tämän perusteella hänet on ajoitettu toimineeksi noin vuonna 222 eaa.
Teokset.
Eeppiset runot.
Rhianos kirjoitti "Sudan" yleisen tekstin mukaan ”mitassa olevia runoja” (), mutta kyseisessä kohdassa tulisi epäilemättä lukea ”heksametrirunoja” (), sillä Rhianoksen eeppiset runot olivat varmasti niitä hänen teoksiaan, joista hän pääasiassa sai maineensa. Niinpä Athenaios käyttää hänestä nimenomaan ilmaisua ”eeppinen runoilija” (). Suetonius mainitsee hänen runonsa yhtenä niistä aleksandrialaisen koulukunnan tuotoksista, joita keisari Tiberius ihaili ja jäljitteli.
Rhianoksen eeppisten runojen aiheet olivat joko vanhasta mytologiasta tai tiettyjen valtioiden ja maiden aikakirjoista. Ensimmäiseen tyyppiin kuului hänen runoelmansa "Hērakleia" (), ja jälkimmäiseen runoelmat "Akhaika" (), "Ēliaka" (), "Thessalika" () ja "Messēniaka" (). On epäselvää, mikä oli hänen runoelmansa "Fēmē" () aiheena; siitä tunnetaan vain yksi rivi Stefanos Bysanttilaisen lainaamana.
Muut teokset.
Kuten useimmat aleksandrialaiset runoilijat, myös Rhianos kirjoitti epigrammeja. Kymmenen hänen epigrammeistaan sisältyy "Kreikkalaiseen antologiaan" ja yksi tunnetaan Athenaiokselta. Ne ovat rakkausaiheisia, ja niitä on luonnehdittu eleganteiksi, kekseliäiksi ja ilmaisultaan erinomaisiiksi. Epigrammit olivat mukana Meleagros Gadaralaisen epigrammiantologiassa.
Mitä tulee Rhianoksen kieliopillisiin teoksiin, tiedämme vain, että häntä siteerataan usein Homeroksen teosten skolioissa yhtenä runoilijan kommentaattoreista.
Svinninge (Ruotsi)

Svinninge on taajama Österåkerin kunnassa Tukholman läänissä Uplannin historiallisessa maakunnassa Ruotsissa. Taajamassa oli 3 325 asukasta vuoden 2023 lopussa.
Aron Sigurðarson

Aron Sigurðarson (s. 8. lokakuuta 1993 Reykjavík) on islantilainen jalkapalloilija, joka pelaa vasemman laitahyökkääjän pelipaikalla. Hän edustaa maan pääsarjassa Úrvalsdeildissa pelaavaa KR Reykjavíkia ja Islannin maajoukkuetta.
Aron aloitti uransa kotimaansa Fjölnirin alle 19-vuotiaiden joukkueessa ja jatkoi vuosiksi 2009–2016 ammattilaisjoukkueeseen. Vuodet 2016–2018 hän edusti norjalaista Tromsøa ja seuraavat kaksi vuotta toista norjalaisseuraa Startia. Vuodet 2020–2021 hän vieraili Belgiassa Union SG:n joukkueessa ja vuodet 2021–2024 Tanskassa Horsensin joukkueessa.
Ennen Islannin aikuisten maajoukkuetta Aron edusti maansa alle 21-vuotiaiden joukkuetta. A-maajoukkueeseen hän liittyi tammikuussa 2016 ja on kerännyt kesäkuuhun 2025 mennessä nimiinsä kahdeksan ottelua, joissa hän on tehnyt kaksi maalia.
Rydbo

Rydbo on taajama Österåkerin kunnassa Tukholman läänissä Uplannin historiallisessa maakunnassa Ruotsissa. Taajamassa oli 574 asukasta vuoden 2023 lopussa.
Täljö och Näs

Täljö och Näs on taajama Österåkerin kunnassa Tukholman läänissä Uplannin historiallisessa maakunnassa Ruotsissa. Taajamassa oli 1 207 asukasta vuoden 2023 lopussa.
Stava

Stava on taajama Österåkerin kunnassa Tukholman läänissä Uplannin historiallisessa maakunnassa Ruotsissa. Taajamassa oli 412 asukasta vuoden 2023 lopussa.
Bammarboda

Bammarboda on taajama Österåkerin kunnassa Tukholman läänissä Uplannin historiallisessa maakunnassa Ruotsissa. Taajamassa oli 759 asukasta vuoden 2023 lopussa.
Laggarsvik och Linanäs

Laggarsvik och Linanäs on taajama Österåkerin kunnassa Tukholman läänissä Uplannin historiallisessa maakunnassa Ruotsissa. Taajamassa oli 341 asukasta vuoden 2023 lopussa.
Nolsjö och Mellansjö

Nolsjö och Mellansjö on taajama Österåkerin kunnassa Tukholman läänissä Uplannin historiallisessa maakunnassa Ruotsissa. Taajamassa oli 712 asukasta vuoden 2023 lopussa.
Júlíus Magnússon

Júlíus Magnússon (s. 28. kesäkuuta 1998) on islantilainen jalkapalloilija, joka pelaa puolustavan keskikenttäpelaajan pelipaikalla. Hän edustaa Ruotsin pääsarjassa Allsvenskanissa pelaavaa Elfsborgia ja Islannin maajoukkuetta.
Júlíus pelasi nuoruusvuosinaan kotimaassaan ja Alankomaissa. Ammattilaisuraa hän on luonut Ruotsin lisäksi kotimaassaan ja Norjassa. Hän voitti Víkingurin joukkueessa kaudella 2020–2021 Islannin pääsarjamestaruuden. Lisäksi hän voitti joukkueessa Islannin cupin kausina 2018–2019, 2020–2021 ja 2021–2022 sekä Islannin supercupin 2021–2022. Lisäksi hän voitti Norjan Cupin vuonna 2024 Fredrikstadin joukkueessa.
Ennen Islannin aikuisten maajoukkuetta Júlíus edusti alle 17-, alle 19- ja alle 21-vuotiaiden maajoukkueita. A-maajoukkueeseen hän liittyi kesäkuussa 2022 ja on kerännyt kesäkuuhun 2025 mennessä nimiinsä viisi ottelua.
Nyhagen och Översättra

Nyhagen och Översättra on taajama Österåkerin kunnassa Tukholman läänissä Uplannin historiallisessa maakunnassa Ruotsissa. Taajamassa oli 615 asukasta vuoden 2023 lopussa.
Karl Gustaf Jalonen

Karl Gustaf Jalonen (3. kesäkuuta 1860 Hausjärvi – 9. maaliskuuta 1939 Helsinki) oli suomalainen kauppias ja toimitusjohtaja.
Jalonen aloitti uransa jo 14-vuotiaana 1874 palvellen eri liikkeissä. Hän muutti Helsinkiin 1878. Vuonna 1887 hän osti oman liikkeen ja piti sitä vuoteen 1910 saakka, minkä jälkeen hän toimi eri osakeyhtiöissä. Jalonen oli Talous-Osakekaupan perustajia ja johtokunnan jäsen vuodesta 1901, Sörnäisten Puutavara Oy:n perustajia ja johtokunnan jäsen vuodesta 1903 sekä Oy Kahvin toimitusjohtaja 1918–1919. Hän oli myös Konekauppa Oy Aatran perustajia ja yhtiön toimitusjohtaja, Savion Tiilitehdas Oy:n johtokunnan jäsen vuodesta 1910 sekä Asfaltti Oy Lemminkäisen ja K. G. Jalonen Oy:n johtokuntain jäsen 1928–1929. Jalonen oli myös mukana useissa helsinkiläisissä taloyhtiöissä ia niiden johtokunnissa. Hän on Helsingin Kauppiaitten Yhdistyksen perustajia vuonna 1896, sen johtokunnan jäsen ja ensimmäinen puheenjohtaja, saman yhdistyksen Kauppakoulun perustajia ja johtokunnan jäsen. Jalonen oli lisäksi kunnallisen vaalilautakunnan jäsen puheenjohtajana alusta lähtien sekä verotuslautakunnan jäsenenä.
Victor Pálsson

Guðlaugur Victor Pálsson (s. 30. huhtikuuta 1991 Reykjavík) on islantilainen jalkapalloilija, joka pelaa keskuspuolustajan pelipaikalla. Hän edustaa Englannin ykkösliigassa pelaavaa Plymouth Argyleä ja Islannin maajoukkuetta.
Guðlaugur on edustanut ammattilaisurallaan useita seuroja sekä Euroopassa että Yhdysvalloissa. Hän voitti kaudella 2017–2018 Sveitsin cupin FC Zürichin joukkueessa. Lisäksi hän voitti Schalke 04:n joukkueessa kaudella 2021–2022 Saksan toiseksi korkeimman sarjatason mestaruuden. Ennen Islannin aikuisten maajoukkuetta Guðlaugur edusti alle 17-, alle 19- ja alle 21-vuotiaiden maajoukkueita. A-maajoukkueeseen hän liittyi kesäkuussa 2014 ja on pelannut siinä kesäkuuhun 2025 mennessä 48 ottelua, joissa hän on viimeistellyt kaksi maalia.
Večernje novosti

Večernje novosti on serbialainen vuonna 1953 perustettu sanomalehti. Se ilmestyy päivittäin ja on lähellä hallitsevaa Serbian edistyspuoluetta.
Patrik Gunnarsson

Patrik Sigurður Gunnarsson (s. 15. marraskuuta 2000 Kópavogur) on islantilainen jalkapallomaalivahti, joka on pituudeltaan 190-senttimetrinen. Hän edustaa Belgian pääsarjassa Jupiler Pro Leaguessa pelaavaa Kortrijkia ja Islannin maajoukkuetta.
Patrik voitti vuonna 2021 Tanskan toiseksi korkeimman sarjatason Tanskan 1. divisioonan mestaruuden Viborgin joukkueessa. Ennen Islannin aikuisten maajoukkuetta Patrik edusti alle 17-, alle 18-, alle 19- ja alle 21-vuotiaiden maajoukkueita. A-maajoukkueeseen hän liittyi kesäkuussa 2022 ja on pelannut siinä kesäkuuhun 2025 mennessä neljä ottelua.
Vreme

Vreme (serb. ’aika’) on serbialainen yhteiskunnallinen viikkolehti. Se on perustettu vuonna 1990 ja linjaltaan liberaali sekä Eurooppa-myönteinen.
Új Szó

Új Szó on slovakialainen unkarinkielinen sanomalehti, jonka kohdeyleisö ovat Slovakian unkarilaiset. Lehti on perustettu vuonna 1948 ja se ilmestyy päivittäin.
Sveinn Aron Guðjohnsen

Sveinn Aron Guðjohnsen (s. 12. toukokuuta 1998 Reykjavík) on islantilainen jalkapalloilija, joka pelaa keskushyökkääjän pelipaikalla. Hän edustaa Norjan pääsarjassa Eliteserienissä pelaavaa Sarpsborgia ja Islannin maajoukkuetta.
Sveinn Aron voitti Valur Reykjavíkin joukkueessa Islannin pääsarjamestaruuden kaudella 2016–2017. Lisäksi hän voitti saman joukkueen kanssa Islannin cupin kaudella 2015–2016. Ennen Islannin aikuisten maajoukkuetta Sveinn Aron edusti alle 17-, alle 19- ja alle 21-vuotiaiden maajoukkueita. A-maajoukkueeseen hän liittyi maaliskuussa 2021 ja on kerännyt kesäkuuhun 2025 mennessä nimiinsä 20 ottelua, joissa hän on tehnyt kaksi maalia.
Sveinn Aron on jalkapalloilija Eiður Guðjohnsenin poika.
Undisputed (videopeli)

Undisputed on Steel Cityn kehittämä nyrkkeilyaiheinen urheilupeli. Peli on julkaistu vuonna Xbox Series X/S:lle, PlayStation 5:lle ja PC:lle.
Peli julkaistiin huhtikuussa 2020 eSports Boxing Club nimellä, kunnes syyskuussa 2022 nimi muutettiin lopulliseen muotoon.
Pelattavuus.
Edellisten nyrkkeilypelien tavoin pelissä on mahdollisuus luoda omahahmo ja otella sillä näytösotteluita ja luoda omaura. Uratilassa voi luoda nyrkkeilijän uraa omalla luodulla hahmolla, tai pelissä olevilla oikeilla nyrkkeilijöillä. Uratilassa pelaaja aloittaa amatööritasolta, tarkoituksenaan nyrkkeillä tiensä kohti ammattilaiskehiä. Pelissä on mahdollista voittaa eri liittojen mestaruuksia, kuten kuvitteelinen Steel City ja viralliset WBC-, WBO- ja IBF-liitot. Lisäksi pelaaja voi palkata itselleen managerin, valmentajan ja kulmamiehiä.
Verkkopelin lisäksi, peli tarjoaa viikon välein "prizefightin" tilan, jossa pelaajat saavat kolme eri otteluparia. Näiden tasot vaihtelevat kolmen vaikeimman tason välillä. Saavuttamalla ottelun aikana onnistumisia voiton lisäksi, pelaaja saa pisteitä, joilla voivat kilpailla parhaista pisteistä muiden pelaajien kanssa.
Lisäosat.
Peliin julkaistiin ladattavia lisäosia. Ensimmäisen sai ennakkotilaamalla pelin, jolloin sai käyttöönsä vuoden 1993 version Roy Jones Jr. keskisarjaan.
Toinen isompi lisäosapaketti julkaistiin 2. huhtikuuta 2025 nimeltä "The Iron and Steel". Se sisältää Volodymyr Klytškon ja Vitali Klytškon lisäksi Jai Opetaian, Román Gonzálezin, Juan Francisco Estradan, Shannon Briggsin ja Butterbeanin.
Ottelijat.
Mukana on yli 70 nyrkkeilijää eri vuosikymmeniltä, sekä ensimmäistä kertaa naisottelijoita, joita ei esiintynyt Fight Night pelisarjassa.
Bjerkom

Bjerkom oli kylä Siuntiossa, Uudenmaan maakunnassa. Bjerkom mainitaan ensimmäisen kerran Siuntion asiakirjoissa vuosien 1529 ja 1592 välillä vaihdellen nimien Dansbacka ja Vejans kanssa. Päätteessä -om on kyse monikon datiivista, jolla on saanut erityistoiminnon uusmaalaisissa asutuksenimissä. Lähtösanana tässä on vanha ruotsinkielinen sana "birke", eli koivu. Bjerkom liittyy nimiin Norrbirke ja Söderbirke, jotka molemmat ovat nykyään kadonneita nimiä.
Broända

Broända on kylä Siuntiossa, Uudenmaan maakunnassa. Kylä on saanut nimensä sijainnistaan Pikkalajoen länsipuolella. Paikassa, jossa vanha maantie Turun ja Viipurin välillä – eli Suuri Rantatie – ylitti joen kylän kohdalla, on ollut silta jo pitkään. Ruotsin kielen sana "bro" tarkoittaa siltaa.
Manuel Rui

Manuel Rui Alves Monteiro (s. 4. marraskuuta 1941 Huambo) on angolalainen kirjailija, juristi ja poliitikko. Hän on julkaissut runo- ja novellikokoelmia sekä romaaneja. Lisäksi hän on toiminut useaan kertaan ministerinä.
Hundbacken

Hundbacken on mäki Siuntiossa, Uudenmaan maakunnassa. Mäki sijaitsee Lappersin kylässä, kunnan länsiosassa.
Kulttuurihistoriallisten tarinoiden mukaan, joita V. E. V. Wessman keräsi 1900-luvun alussa, mäki on toiminut teloituspaikkana. Kerrotaan, että teloituksia suoritettiin Hundbackenilla Siuntiossa, Munksin ja Vejansin välillä, ja että teloitetut myös haudattiin sinne. Tarinan mukaan mäki on saanut nimensä siitä, että paikalle kerääntyi niin paljon koiria syömään ruumiita.
Ilon vuorille

Ilon vuorille () on Hannah Hurnardin allegorinen kristillinen romaani pelosta vapautumisesta.
Romaani on rumaksi, rammaksi ja vihatuksi kuvatun tytön vertauskuvallinen kasvutarina, Ylipaimenen johdattamana vaikeiden teiden läpi. Sen kirjoittaja on Palestiinassa toiminut englantilainen lähetyssaarnaaja. Teos on kirjoitettu vuonna 1955. Se muistuttaa tyyliltään Bunyanin "Kristityn vaellusta". Romaanin englanninkielinen nimi viittaa Raamattuun, kohtiin ja . Teos ilmestyi suomeksi vuonna 1985 Karas-Sanan kustantamana.
Diego Boneta

Diego Andrés González Boneta (s. 29. marraskuuta 1990 México, Meksiko) on meksikolainen näyttelijä ja laulaja. Boneta saavutti kansainvälistä tunnettuutta rooleistaan elokuvissa "Rock of Ages" (2012) ja "" (2019) sekä televisiosarjassa "Luis Miguel" (2018–2021).
Lapsuus ja nuoruus.
Boneta varttui kaksikielisenä. Hänen isänsä on meksikolainen ja äitinsä syntyperältään yhdysvaltalainen. Perhe muutti Meksikosta Los Angelesiin, kun hän oli 16-vuotias.
Ura.
Boneta osallistui meksikolaiseen lasten kykykilpailuohjelmaan "Código F.A.M.A." vuonna 2003. Hän näytteli teini-ikäisenä meksikolaisissa telenoveloissa "Alegrijes y rebujos", "Misión S.O.S" ja "Rebelde".
Näyttelijän uran lisäksi Boneta halusi myös laulajaksi. Hän äänitti nimellä Diego González muutamia kappaleita "Misión S.O.S" -telenovelan soundtrack-albumille "Aventura y amor". Albumi myi kaksinkertaisesti platinaa ja oli ehdolla Latin Grammy -palkinnon saajaksi parhaana lasten albumina (Best Latin Children’s Album). Laulu-uran muuttuessa merkittävämmäksi hän sai opetusta lauluvalmentaja Seth Riggsin johdolla. Esikoisalbumi "Diego" julkaistiin Meksikossa vuonna 2005, Chilessä ja brasilianportugalinkielisenä versiona Brasiliassa vuonna 2006 sekä Yhdysvaltain markkinoilla huhtikuussa 2007.
Musikaalielokuva "Rock of Ages" oli Bonetan uran käännekohta. Hän esitti elokuvassa useita tunnettuja rockkappaleita. Elokuvaa tehdessä Tom Cruise opasti häntä, kun hän vielä aloitteli uraansa Hollywoodissa. Elokuvaa "Terminator: Dark Fate" hän on myös pitänyt merkittävänä urallaan.
Boneta perusti tuotantoyhtiön nimeltä Three Amigos managerinsa ja ystävänsä Josh Glickin kanssa vuonna 2017. Myöhemmin mukaan liittyi Bonetan sisko Natalia González Boneta. Tuotantoyhtiön nimissä hän kehitti ja tuotti laulaja Luis Miguelistä kertovan elämäkerrallisen televisiosarjan "Luis Miguel: la serie", jossa hän myös näytteli pääosaa. Hän esitti sarjassa kaikki Luis Miguelin kappaleet. Sarja esitettiin suoratoistopalvelu Netflixissä.
Bonetan esikoisromaani "The Undoing of Alejandro Velasco" ilmestyi toukokuun alussa 2025. Hän sai idean romaanin kirjoittamiseen siskoltaan. Heidän tuotantoyhtiöllään oli jo kokonaissopimus Amazonin kanssa. Amazonin julkaisu- ja televisiotoiminta osoittivat kiinnostusta kirjaa kohtaan. Boneta ja hänen yhtiökumppaninsa kehittivät samanaikaisesti romaania ja televisiosarjan mukaelmaa. Hän luki romaanin äänikirjaversion englanniksi ja espanjaksi.
Formula Regional

Formula Regional (FR) on FIA:n hyväksymä moottoriurheiluluokka, joka on osana vuoden 2018 Formula-luokkien uudelleenjärjestelyä. Se sijoittuu kansainvälisen Formula 3:n ja maakohtaisten Formula 4:n (mannertenväliset mestaruussarjat) väliin. Näitä kilpailusarjoja pidetään ponnahduslautana nuoremmille kuljettajille kilpailla ensimmäisissä ammattilaismestaruuskilpailuissaan oman (koti)maansa ulkopuolella (FIA Global Pathway). Ensimmäiset uusien sääntöjen mukaiset sarjat käynnistettiin Aasiassa ja Pohjois-Amerikassa vuonna 2018, ja niitä seurasivat Euroopan sarja vuonna 2019 ja Japanin sarja vuonna 2020. Toyota Racing Series nimettiin uudelleen 13. joulukuuta 2022 Formula Regional Oceania Championship -sarjaksi.
Formula Regional -autot ovat painoltaan samanlaisia ​​kuin FIA Formula 3 -autot, mutta niillä on paljon vähemmän downforcea ja tehoa.
Itäistä pituutta

Itäistä pituutta (GOGH 1984) on Riipisen albumi vuodelta 1984. 
Lähinnä valokuvaajana aiemmin toiminut Kari Riipinen oli levyttänyt Johanna-levy-yhtiölle singlen vuonna 1981. Sen ilmestyttyä hän lähti Suosikki-lehden kustantamalle maailmanympärysmatkalle Pelle Miljoonan kanssa. Matkan aikana talvella 1982 Riipinen äänitti walkman-kasettinauhurilla tehosteita Pakistanissa, Intiassa, Thaimaassa, Hong Kongissa, Filippiineillä ja Japanissa. Matkan jälkeen Riipinen, Jimi Sumén ja Kari Kalén äänittivät Helsingissä syys-lokakuussa ja Lontoossa joulukuussa 1983 eri musiikkityylejä sisältävän albumin. Soittajina vieraili suomalaisia muusikkoja. Ari Väntänen kuvailee arviossaan lopputulosta selvästi valokuvaajan tekemäksi kollaasiksi, äänimatkaksi läpi Aasian. Melodiat tulevat ja menevät, ja musiikkia kuuntelee kuin katselisi toisten valokuvia, usein kuulumattomuuden tunteen vallassa. Riipinen on ottanut kuvat levyn kansiin, sisäpussiin ja etiketteihin. 
Kappaleet.
A-puoli
B-puoli
For Such a Time

For Such a Time on Kate Breslinin kiistelty romanttinen kristillinen esikoisromaani vuodelta 2014.
Romaani perustuu Vanhan testamentin Esterin kirjan tarinaan ja sijoittuu vuoteen 1944 Theresienstadtin keskitysleirille. Sen päähenkilö on ulkonäöltään sinisilmäinen ja vaaleahiuksinen juutalainen nainen Hadassah Benjamin, joka pelastuu teloitukselta Dachaun keskitysleirillä ja valenimellä päätyy SS-komendantin, eversti Aric von Schmidtin sihteeriksi. Romaani kuvaa päähenkilöiden, Hadassan ja hänen pelastaneen Aricin välistä rakastumista, Hadassan uskon siirtymistä Vanhasta testamentista Jeesuksen kärsimykseen ja hänen henkistä kamppailuaan kuinka vedota kärsivien juutalaisten puolesta. Jännitys keskitysleirin vankien kohtalosta tiivistyy tarinan loppua kohti. Romaanin on julkaissut Bethany House Publishers vuonna 2014. Se voitti vuoden 2015 ACFW Carol -palkinnon.
This Is My Life (Eurobandiðin kappale)

This Is My Life (, ) on Eurobandiðin eurodancekappale, joka edusti Islantia vuoden 2008 Eurovision laulukilpailussa. Euroviisuissa yhtye käytti nimeä Euroband. Kilpailun finaalissa kappale sijoittui 14. sijalle kahdenkymmenenviiden kappaleen joukosta. 
Työstö ja valinta euroviisuedustajaksi.
Kappaleen on säveltänyt Örlygur Smári, joka on aiemmin ollut tekemässä Islannin euroviisukappaletta "Tell Me!" vuodelta 2000. Friðrik Ómar, yksi Eurobandiðin jäsenistä, kertoi "ESCTodayn" haastattelussa Smárin tarjonneen kappaletta ensin Paul Oscarille, joka taas ajatteli laulun sopivan paremmin Ómarille. Kappale olikin tarkoitettu Islannin euroviisukarsintaan ensin yksin Friðrik Ómarille, mutta hän halusi tuoda Eurobandiðin mukaan kilpailuun. Siispä Eurobandið osallistui Islannin vuoden 2008 euroviisukarsintaan "Söngvakeppni Sjónvarpsins 2008". 
Karsintavaiheessa sekä semifinaalissa yhtye esitti kappaleen islanniksi nimellä "Fullkomið líf". Monivaiheisen karsinnan finaali järjestettiin 23. helmikuuta 2008. Tällöin esitettiin kappaleen englanninkielinen versio, joka julkaistiin 17. helmikuuta. Eurobandið lopulta voitti karsinnan puhelinäänestyksen ja valittiin edustamaan Islantia Euroviisuissa Belgradissa kappaleellaan "This Is My Life".
Eurovision laulukilpailuussa.
Eurobandið arvottiin esiintymään 22. toukokuuta pidettyyn vuoden 2008 Eurovision laulukilpailun toiseen semifinaaliin. Erillisessä esiintymisjärjestyksen arvonnassa kappale sai semifinaalin avaajan paikan, eli se esitettiin kilpailuesityksistä ensimmäisenä. Kappaletta seurasi Ruotsin Charlotte Perrelli kappaleellaan "Hero". "This Is My Lifen" esityksessä lavalla olivat Eurobandiðin laulajat Friðrik Ómar ja Regína Ósk ja heille taustalaulajina olivat yhtyeen kosketinsoittaja Grétar Örvarsson sekä lisäksi Pétur Örn Guðmundsson, Guðrún Gunnarsdóttir ja Hera Björk.
Semifinaalin tulosten julkistuksessa Islanti mainittiin finaaliin pääsevistä maista neljäntenä. Semifinaalissaan "This Is My Life" sijoittui kahdeksanneksi 68 pisteellä. Siellä kappaleen saamat korkeimmat pisteet tulivat Tanskalta ja Ruotsilta.
Kappale toi Islannille sen ensimmäisen finaalipaikan sitten vuoden 2004 laulukilpailun. Tämä oli myös maan ensimmäinen selviäminen semifinaalin kautta finaaliin, sillä vuoden 2004 finaalissa Islanti oli edellisvuoden menestyksen perusteella.
24. toukokuuta 2008 järjestetyssä finaalissa "This Is My Life" esitettiin numerolla 11, Puolan Isis Geen kappaleen "For Life" jälkeen ja ennen Turkin Mor ve Ötesin kappaletta "Deli". Islanti sai finaalissa yhteensä 64 pistettä, jotka riittivät neljänteentoista sijaan. Täydet kaksitoista pistettä kappale sai finaalissa Tanskalta.
Saadut pisteet.
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. Islannin edustuskappale "This Is My Life" sai kilpailussa pisteitä eri mailta seuraavasti:
The Ball and the Cross

The Ball and the Cross () on G. K. Chestertonin filosofinen, satiirinen fantasiaromaani vuodelta 1909.
Romaanin kehyskertomuksena on professori Luciferin ja munkki Mikaelin keskustelu rationalismista ja kristinuskosta, pallon ja ristin symboliikan kautta. Tarina jatkuu kahden skotin, ateistin lehtimiehen James Turnbullin ja ylämaalaisen katolisen jakobiitin Evan MacIanin välisellä miekoin käytävällä kaksintaistelulla, kumpikin vakaumuksensa puolesta. Tapaus päätyy sanomalehtiin ja he joutuvat poliisia paeten vähän väliä etsimään yhdessä uutta rauhallista paikkaa kaksintaistelulle törmäten absurdeissa seikkailuissaan erilaisiin henkilöhahmoihin ja väitellen sekä heidän kanssaan että keskenään. Vähin erin Turnbull ja MacIan alkavat ystävystyä, ja samoin alkaa paljastua, että he eivät totuudesta intohimoisesti välittäessään ole tarinan konnia, eivätkä niin hölmöjä kuin alussa vaikutti. Romaani käsittelee uskonnollista ja poliittista konfliktia suhteessa relativismiin ja uskontoon yksityisasiana, sekoittaen komediaa ja suoranaista farssia vakavien kysymysten kanssa erikoislaatuisella tavalla, tarkoituksena viihdyttää ja herättää ajatuksia. Se ilmestyi alunperin jatkokertomuksena lehdessä. Romaani ei kuitenkaan ole kaunokirjallisesti Chestertonin parhaita.
Anita Kangas

Anita Hilma Kaarina Kangas o.s. Lehtinen (s. 2. maaliskuuta 1949 Jalasjärvi) on suomalainen kulttuuripolitiikan emeritaprofessori.
Anita Kangas syntyi maanviljelijä Toivo Salomon Lehtisen ja emäntä Eini Maria Marttilan perheeseen. Hän avioitui 1976 toimittaja Lasse Kankaan kanssa. Anita Kangas tuli ylioppilaaksi Jalasjärven yhteiskoulusta 1969 ja valmistui Jyväskylän yliopistosta yhteiskuntatieteiden maisteriksi 1974 ja lisensiaatiksi 1978 ja väitteli siellä yhteiskuntatieteiden tohtoriksi 1988. 
Kangas oli tutkija Keski-Suomen taidetoimikunnassa 1974–1975 ja Jyväskylän yliopistossa assistentti 1976–1980, vs. yliassistentti 1981–1985, vs. apulaisprofessori 1986, yliassistentti 1988–1995, vs. professori 1990–1992 ja professori vuodesta 1996. Hän toimi yliopistossa myös laitosjohtajana ja yhteiskuntatieteiden tiedekunnan dekaanina. Hän on Joensuun yliopiston dosentti ja hänellä on ollut useita asiantuntija- ja luottamustehtäviä. Kangas on sekä julkaissut tutkimuksia että ollut toimittamassa ja kirjoittamassa tietoteoksia.
Ohjesääntö

Ohjesäännöksi kutsutaan viranomaisen, viraston tai laitoksen taikka muun yhteisön tehtäviä koskevien sääntöjen yhdistelmää.